en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml ml ml ml ml en en ml en ml nl ml fr ml nb ml en ml nl ml nl ml nb ml en ml en ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഉയരാന്‍പോകുന്നത് 1,92,000 കോടി രൂപയുടെ എയര്‍പോര്‍ട്ട്
പ്രത്യേക സാമ്പത്തിക മേഖലയായി പടുത്തുയര്‍ത്തുന്ന ദുബൈ വേള്‍ഡ് സെന്‍ട്രലില്‍ ഏറ്റവും വലിയ ഗ്രീന്‍ ഫീല്‍ഡ് എയര്‍പോര്‍ട്ട്  നിര്‍മ്മിക്കുന്നതിനായി ദുബൈ 32 ബില്യന്‍ ഡോളര്‍ (ഏകദേശം 1,92,000 കോടി രൂപ)മുടക്കും. ലണ്ടനിലെ ഹീത്രു കഴിഞ്ഞാല്‍  ഇപ്പോള്‍ ലോകത്തിലെ ഏറ്റവും തിരക്കേറിയ രണ്ടാമത്തേതായ ദുബൈ അന്താരാഷ്ട്ര വിമാനത്താവളത്തിന് 30 കിലോമീറ്റര്‍ അകലെ അല്‍മഖ്തൂമിലായിരിക്കും പുതിയ  വിമാനത്താവളം നിര്‍മ്മിക്കുക.
ഇത് പൂര്‍ത്തിയാകുമ്പോള്‍ ഒരേസമയം പ്രവര്‍ത്തിക്കുന്ന 5 റണ്‍വെകള്‍ ഉണ്ടാകും. എ 380 വിമാനങ്ങള്‍ക്ക് ഉപയോഗിക്കാന്‍ കഴിയുംവിധം 4.5 കിലോമീറ്റര്‍ നീളമുള്ളതായിരിക്കും 5 റണ്‍വെകളും. 7 ഫുട്ബാള്‍ ഗ്രൗണ്ടുകളുടെ  വീതം വലുപ്പമുള്ള 4  പാര്‍ക്കിങ് ഗ്രൗണ്ടുകളും ഉണ്ടാകും. 200 വലിയ വിമാനങ്ങള്‍ക്ക് പാര്‍ക്ക് ചെയ്യുന്നതിന് സൗകര്യമുണ്ടാകും. 6 എയര്‍പോര്‍ട്ട് ട്രെയിനുകള്‍ 4 പാര്‍ക്കിങ് ഗ്രൗണ്ടുകളെ  രണ്ടു ടെര്‍മിനലുകളുമായി ബന്ധിപ്പിക്കും. രണ്ടു ടെര്‍മിനലുകളെയും നഗരത്തിലെ മെട്രോ സംവിധാനവുമായും ബന്ധിപ്പിക്കും.
ആദ്യ ഘട്ടത്തില്‍ പ്രതിവര്‍ഷം  120 മില്യന്‍ യാത്രക്കാരെ ഉള്‍ക്കൊള്ളുന്നതിനുള്ള ശേഷി ഉണ്ടായിരിക്കും. 2020 ആകുമ്പോഴേക്കും 200 മില്യനിലധികം  യാത്രക്കാരെ ഉള്‍ക്കൊള്ളാന്‍ കഴിയും. 12 മില്യന്‍ ടണ്‍  ചരക്കും കൈകാര്യം ചെയ്യുന്നതിനു കഴിയും.
നിലവില്‍ പ്രവര്‍ത്തിക്കുന്ന അല്‍മഖ്തൂം ഇന്റര്‍നാഷണല്‍  2013 ഒക്ടോബര്‍ 27നാണു യാത്രക്കാര്‍ക്കായി തുറന്നുകൊടുത്തത്. മൂന്നു വ്യോമയാന കമ്പനികള്‍ ഇവിടെ നിന്നും സര്‍വീസ് നടത്തുന്നുണ്ട്. എ 380 വിമാനങ്ങളെ ഉള്‍ക്കൊള്ളുന്ന ഒരു റണ്‍വെയും 63 റിമോട്ട് സ്റ്റാന്റുകളും പ്രതിവര്‍ഷം 25,000 ടണ്‍ ശേഷിയുള്ള ഒരു കാര്‍ഗോ ടെര്‍മിനലും പ്രതിവര്‍ഷം 5 മില്യന്‍ യാത്രക്കാരെ ഉള്‍ക്കൊള്ളുന്നതിനുശേഷിയുള്ള പൂര്‍ണ്ണമായും പ്രവര്‍ത്തന സജ്ജമായ  ഒരു ടെര്‍മിനലും അവിടെയുണ്ട്.
ഭൂമിശാസ്ത്രപരമായ കിടപ്പുകൊണ്ടും വിമാന ഇന്ധനം ചുരുങ്ങിയ ചെലവില്‍ ലഭിക്കുമെന്നതിനാലും ലോകത്തിലെ ഏറ്റവും വലിയ വിമാനയാത്ര കേന്ദ്രമായി മാറുന്നതിനു കുതിക്കുകയാണ് ദുബൈ.
ദുബൈ അന്താരാഷ്ട്ര വിമാനത്താവളം നടത്തുന്ന ഗവണ്മെന്റ് ഉടമസ്ഥതയിലുള്ള ദുബൈ എയര്‍പോര്‍ട്‌സ് തന്നെയായിരിക്കും ദുബൈ വേള്‍ഡ് സെന്‍ട്രലില്‍ നിര്‍മ്മിക്കുന്ന പുതിയ വിമാന താവളത്തിന്റെയും നടത്തിപ്പിന്റെ ചുമതല വഹിക്കുക. അടുത്ത വര്‍ഷം ആദ്യം ഇതിന്റെ നിര്‍മ്മാണം തുടങ്ങും.
140 ചതുരശ്ര കിലൊമീറ്റര്‍ സ്ഥലത്താണ് പുതിയ അന്താരാഷ്ട്ര നഗരമായ ദുബൈ വേള്‍ഡ് സെന്‍ട്രല്‍ സ്ഥാപിക്കുക.
പുതിയ വിമാന താവളത്തിന്റെ നിര്‍മ്മാണത്തിനു പുറമേ നിലവിലുള്ള ദുബൈ അന്താരാഷ്ട്ര വിമാനത്താവളത്തിന്റെശേഷി 2020 ആകുമ്പോഴേക്കും പ്രതിവര്‍ഷം 100 മില്യന്‍ സഞ്ചാരികള്‍ എന്നാക്കി ഉയര്‍ത്തുന്നതിനുള്ള പദ്ധതിയും പുരോഗമിക്കുകയാണ്. 2011ല്‍ ആരംഭിച്ച ഈ പദ്ധതി 2016 ല്‍ പൂര്‍ത്തിയാകും. 2013ല്‍ 66.43 മില്യന്‍ യാത്രക്കാരാണ് ദുബൈ അന്താരാഷ്ട്ര വിമാനത്താവളത്തില്‍ എത്തിയത്. 1960ല്‍ ആരംഭിച്ച ശേഷം 15.5% എന്ന തോതിലായിരുന്നു യാത്രക്കാരുടെ എണ്ണത്തിലുണ്ടായ വര്‍ധനവ്. 2013ലാണു ഹീത്രു വിമാനത്താവളം കഴിഞ്ഞാല്‍ ഏറ്റവും തിരക്കേറിയ വിമാന താവളം എന്ന ഖ്യാതി അത് നേടിയത്.
ദുബൈ അന്താരാഷ്ട്ര വിമാനത്താവളത്തിന്റെ ഏറ്റവും വലിയ വിപണി ഉറവിടം ഇന്ത്യയാണു. 18 ഇന്ത്യന്‍ നഗരങ്ങളിലേക്ക് അവിടെ നിന്നും സര്‍വീസ് നടത്തുന്നുണ്ട്. 2013ല്‍ ഇന്ത്യയില്‍ നിന്നുമുള്ള യാത്രക്കാരുടെ എണ്ണത്തില്‍ 14.3% വര്‍ധനയുണ്ടായി. ആകെ 8.5 മില്യന്‍ യാത്രക്കാരായിരുന്നു എത്തിയത്.  ഈ വര്‍ഷം ആദ്യത്തെ 9 മാസങ്ങളില്‍ തന്നെ യാത്രക്കാരുടെ എണ്ണം 7 മില്യന്‍ കഴിഞ്ഞു. കഴിഞ്ഞ വര്‍ഷത്തെക്കാള്‍ കൂടുതലായിരിക്കും ഈ വര്‍ഷം എന്ന കാര്യത്തില്‍ ദുബൈ അന്താരാഷ്ട്ര വിമാനത്താവള അധികൃതര്‍ക്ക് ശുഭ പ്രതീക്ഷയാണുള്ളത്.
പുതിയ വിമാനത്താവളം വലുതായി നിര്‍മ്മിക്കുന്നതിന് അധികൃതര്‍ കാരണം വിശദീകരിക്കുന്നുണ്ട്. 2020 ആകുമ്പോഴേക്കും അവിടെയെത്തുന്ന യാത്രക്കാരുടെ എണ്ണം 126 മില്യന്‍ കഴിയുമെന്നും 2050 ആകുമ്പോഴേക്കും 300 മില്യന്‍ ആകുമെന്നുമാണു കണക്കാക്കപ്പെടുന്നത്.
1,972,474 ചതുരശ്ര മീറ്റര്‍ സ്ഥലത്ത് നിര്‍മ്മിച്ചിട്ടുള്ള ദുബൈ അന്താരാഷ്ട്ര വിമാനത്താവളത്തിന് 3 ടെര്‍മിനല്‍ ഉണ്ട്. 125ല്‍പ്പരം വ്യോമയാന കമ്പനികള്‍ ലോകത്തിന്റെ വ്യത്യസ്തങ്ങളായ 260ല്‍പ്പരം സ്ഥലങ്ങളിലേക്ക് സര്‍വീസുകള്‍ നടത്തുന്നുണ്ട്.
2020 ആകുമ്പോഴേക്കും വ്യോമയാന ബിസിനസിലൂടെ ദുബൈ ഒരു വര്‍ഷം നേടുന്നത് 53.1 ബില്യന്‍  ഡോളറായിരിക്കും.. ദുബൈ ജിഡിപി യുടെ 37.5 % മാണിത്.അപ്പോഴേക്കും  750,000 ല്‍പ്പരം തൊഴിലവസരങ്ങള്‍ ആയിരിക്കും ഈ മേഖലയില്‍ ഉണ്ടാകുക.  2013 ല്‍ 26.7 ബില്യന്‍ ഡോളര്‍ ദുബൈ നേടുകയുണ്ടായി. ജിഡിപി യുടെ  27%മായിരുന്നു അത്. 4,16,500 പേരാണ് ഈ രംഗത്ത് ഇപ്പോള്‍ തൊഴില്‍ ചെയ്യുന്നത്. ആകെയുള്ള തൊഴിലവസരങ്ങളുടെ 21%മാണിത്.
comments powered by Disqus. comments powered by Disqus
എന്‍ ഇ ബാലറാമിന്റെ ജീവിതത്തിലെ ഏറെ അറിയാത്തൊരേട്
കലാം ആധുനിക ഇന്ത്യയുടെ പ്രതിരൂപം
ജന്മദേശം നഷ്ടപ്പെട്ട ഒരു സമൂഹം
വികസനം, അത് മര്‍ത്യമനസിന്‍ അതിരില്‍ നിന്ന്
ജയകാന്തന്‍: സാധാരണ കഥാപാത്രങ്ങളും അസാധാരണ കഥകളും
ഒരു നാടു കേഴുന്നു; ഒരു ഓഫീസര്‍ക്കായി
ബക്കിങ്ഹാം കൊട്ടാരത്തിനു തലവേദനയായി ലൈംഗീകാപവാദം
ഐഎസില്‍ നിന്നും രക്ഷപ്പെട്ട കുട്ടിപ്പടയാളികള്‍
യുഎസ്, ക്യുബ ബന്ധങ്ങളിലെ വഴിത്തിരിവ്
ദുബൈ ഒരുങ്ങുന്നു വിമാനത്താവള വിസ്മയത്തിന്
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
All rights Reserved 2017 © Kerala Malar